Gereelde lesers van hierdie rubriek is seker al moeg vir wat ek nou gaan sê, ongelukkig is daar geen ander keuse nie. Ons moet die waarheid uitbasuin tot vervelens toe, en miskien begin dit die waarheid word in talle misleide volksgenote se harte.
Die fiasko wat homself verlede week in Kleinfontein afgespeel het, het net weer gewys dat een van ons volk se grootste vyande 'n kamstige "wit" party is. Kamstig die enigste opposisieparty wat die ANC by die stembus kan stuit. Neelsie is nou net mooi moeg vir hierdie twak!
Soos so baie kere van tevore gaan ek myself herhaal: Stem reg, bly weg! As jy dan nou moet stem, wat ek in ieder geval nooit sal verstaan nie, stem ten minste vir die Soccer party of KISS of welke ander party wat deel is van die sirkus. Moet asseblief tog net nie vir die DA stem nie! Waarom nie? Omdat hulle die enigste politieke party is wat dit as hul hoofdoel stel om die Afrikaner aan te val en te verkleineer. Wanneer ons eie mense iets doen ter bevordering van vryheid of om aan die wêreld te wys dat ons uitgemoor word in 'n beplande volksmoord, is dit altyd die DA wat voor in die tou staan om ons aan te vat. Demokratiese Alliansie?
Eerder Die Afrikanerhaters!
'n Vriend van die DA, is 'n vyand van di
e opregte Boere-Afrikaner. Dit kan nie anders nie. Laat ek kortliks verduidelik. Jy stem vir hulle omdat jy glo hulle jou belange gaan beskerm. Enigiets is mos beter as die huidige regering. Voor elke verkiesing vry hulle na die Afrikanerstem, selfs hooggeplaaste Ingelse van die DA praat Afrikaans. Na afloop van die verkiesing hoor jy amper nooit enige Afrikaans nie. Hulle gaan dan verder deur Afrikaneraksies as rassisme af te maak. Die vermetelheid stop nie daar nie, hulle kla sommer die VVK, Boere-Afrikanervolksraad, Verkennersbeweging, AWB en enigiemand anders wie hulle dink "rassisties" is by die MRK aan. En die sonde van hierdie sogenaamde "rassiste"? Hulle is moeg vir die moorde op ons mense oor die algemeen, en 'n vyf maand oue baba wat deur barbare verwurg is in besonder. Nou gaan die klomp "demokratiese" swernote en reël 'n optog na Kleinfontein. Hulle is tog so "demokraties" dat hulle self nie eers weet dat Artikel 235 van hulle NSA grondwet voorsiening maak daarvoor dat 'n groep mense onafhanklikheid mag uitleef nie. Nee dis sommer "Apartheid" en "Rassisme" en wie weet watse ander snert nog!
Neelsie gril bietjie om die volgende te doen, maar ek dink dit som alles mooi op.
"You can fool some people some of the time, but you can't fool all people all of the time."
Die DA het sy magsbasis gebou op oningeligte Afrikaners, en wend nou daardie selfde magsbasis aan om swart stemmers te werf ten koste van hulle Afrikaner-stemmers.
As jy dus 'n DA ondersteuner is, selfs na alles wat hulle al gedoen het om jou eie mense te vernietig, moet jy nie by Neelsie kom huil as jou ogies dalk, en ek herhaal, dalk, eendag oopgaan nie. Jou kans om wakker te word is nou, gebruik dit, of moet dit nie gebruik nie. Weet net, as jy jouself eers posisioneel aan die verkeerde kant plaas, jy nie later moet kerm dat jy nie geweet het wat jy doen nie. Jy weet beslis nou!
15 thoughts on "Ek sien dit so!"
Andries May 27, 2013 at 8:15 pm
Dankie Neelsie, dankie! Ek kan jou verseker dat menige DA lid nou begin sie wat gesien behoort te word. Die hoofaapin van die DA het gewapende terroriste versteek in die ou bedeling. Dit alleen MOET haar diskwalifiseer as n leier. Sy het mootlik rigting verander maar nog nooit haar denke nie. Jaloersheid is n gevaarlike siekte toestand. Kleinfontein (in die kleine) vermag werklik meer as haar DA.
DuP du Plessis May 27, 2013 at 9:57 pm
Ek stem saam met jou, maar jy stel dit net glads te mooi en sagkens na my mening.
Ek glo dat die verloopte Afrikaners wat steeds, na al die bewyse en getuienis oor party-politieke prostitusie, hulself enigsins nog met partypolitiek wil bevuil, beter sal doen as hulle die samelewing sal verlos van hul eie genetika.
Die siekte van party-politiek het ongelukkig reeds vir meer as 'n eeu homself so in die Afrikaner se murg ingevreet dat dit soos 'n kanker is, wat slegs gekeer kan word as dit met wortel en tak uitgesny word. Dit geld vir elke politieke party.
Arnold May 28, 2013 at 12:08 am
Ek pleit vandag by jou. Skryf vir ons hier elke dag iets oor selfbeskikking asseblief.
Dit kan nooit 'n aafgesaagde storie word nie. Hou aan om ons regte daarin te verkondig.
Dit word wragtig afgeskeep. Kry die mense om dit te oordink, en met planne voorendag te kom. Adverteer Orania en Kleinfontein. Stel voor dat ons nog sulke plekke stig.
Adverteer alles, en skryf stories oor CVO skole, en allerhande Afrikaner doene en lates, sodat daardie Volkstrots weer sy plek kan inneem.
Dit gaan die Anti-Afrikaners gek maak as hulle sien en lees hoe ons vooruit gaan.
Hulle lees hierdie Afrikaners Regse Blogs.
Daar word gedink dat ons net elke dag sit en verby wens. Ons mense doen baie dinge elke dag. Skryf oor die Afrikaners wat in daardie SG plakkerskampe sit. Dit gaan mense motiveer om hulle te help.
Maak maar die buitelandse stories minder. Nuus 24 doen dit reeds.
Nico Groenewald May 30, 2013 at 5:15 pm
Selfbeskikking is nie iets wat ons eendag gaan tref soos 'n misbal teen die kop nie. Niemand gaan vir jou iets op die skinkbord aandra nie. Die Swart Boendoeregering gaan ook nie 'n besluit neem om dit te wettig of te implimenteer nie. Selfbeskikking is 'n PROSES waaraan ons elke dag moet bou. Totdat ons dit bereik het, en dan volg die eintlike bouwerk.
Maar ongelukkig kom meeste van ons so ver as kritiek Veral as ons dit op ander wat iets probeer kan mik. Julle ken mos die ou "werfbobbejaan" teorie: Dis 'n ou wat buite bereik van 'n warm klap, op die koppe sal staan ek kritiek uitskree teenoor hulle wat, hoe gering ookal, iets probeer doen aan die patetiese saak waarin ons verkeer.
Ek het al probeer met voorstelle, maar daar word geen entoesiasme bespeur nie. Ek het 'n volledige plan voorgestel. Maar niemand is so blind as die wat nie wil sien nie. Niemand is so onwillig as diegene wat niet self iets wil DOEN nie! Miskien sal Neels vir Arnold raad kan gee… Ek luister ook graag.
Kordaat Neelsie May 30, 2013 at 10:12 pm
Baie dankie vir die vertroue wat jy in ou Neelsie stel!
Ek wil begin deur voor te stel dat jy jou plan hier vir ons plaas. Indien dit nie iets is wat jy graag sou wou doen nie, gaan soek vir Kordaat Neelsie op Bakkiesblad en stuur 'n vriendskapsversoek dan kan jy dit sommer vir my in 'n persoonlike boodskap aanstuur. Ek is nogal nuuskierig om te sien wat dit alles behels.
Omdat ons in 'n tyd lewe waar mens so versigtig moet wees vir agente van die vyand, is dit logies dat alle regdenkendes altyd binne die raamwerk van die wet moet bly. Dus is my voorgestelde aksies heel eenvoudig.
1. Registreer as kieser op die VVK se kiesersrol. http://www.vvk.co.za vir meer inligting.
2. Besoek die Boere-Afrikanervolksraad se webtuiste om te sien hoe hard ons Volksraad stry
vir vryheid. http://www.volksraad.co.za.
3. Doen die nodige navorsing oor organisasies wat nie net praat nie, maar gedurig besig is met
doen. Mens kan kyk na organisasies soos die Verkennersbeweging en HNP om maar twee
te noem. Raak dan betrokke deur soos die lede van sulke organisasies tyd en handearbeid
te verrig waar en wanneer nodig.
4. As jy hou van skryf, probeer om af en toe 'n brief te plaas in Die Afrikaner of hier in Die
5. Doen moeite om uit te vind waar en wanneer volksaamtrekke plaasvind soos bv die
Majubafees en die heerlike volksfeeste wat gedurig gehou word in Kleinfontein en by
Paardekraal in Krugersdorp. Woon hierdie geleenthede by en vertel jou vriende en familie
6. Oor hierdie punt voel ek baie sterk. Onttrek jou van die sirkusverkiesings wat net 'n mors van
jou tyd en geduld is. Stem reg, bly weg!
Hierdie is maar slegs 'n paar voorstelle waaraan ek nou so vinnig kon dink.
Ek sit nie ook maar net hier en skryf nie maar is self ook redelik aktief op die Volksakker, diegene wat vryheid nastreef vind oral iets vir hul hand om te doen.
Hoop dit stuur 'n paar mense se gedagtes in die regte rigting.
Mike May 31, 2013 at 9:58 am
Neelsie Ek wil nou iets hier byvoeg, ek gaan dalk op 'n paar liddorings trap en gekruisig word maar dit is hoe ek dit sien. Jou skrywe gaan hoofsaaklik oor die aanslag van die linker vleuel op die afrikaner, maar is daar nie ook 'n aanslag van die regter vleuel nie? Kom ek beskryf die regter vleuel eers, ons ken mos nou die linkses.
Ek lees kort kort van die afrikaner wat wil oorlog maak en ons weet nou al wat die gevolge daarvan is, kom ons vat as voorbeeld die FVP, dan is daar die wat openlik sy rassisme wyd en syd verkondig maar' gewoonlik werk 'n ousie vir hom in die kombuis en 'n swart tuinboukundige in die tuin, dan kry jy die wat sekerlik die gevaarlikste is en wat baie geheimsinnig is hulle is die Isreal visie 'n sekte wat byna fanaties is ek het al gehoor hoe hulle afrikaner leiers uit die groot trek beledig en slegsê.
Dan kry jy die wat 'n gesplete persoonlikheid het hy noem homself 'n "regse" hy praat afrikaans in 'n openbare plek want hy praat nie engels nie alhoewel hy kan maar hy stem DA. Dan is daar die wat plein commin is wat in die voorste kerk banke sit en al waaraan hy dink tydens die diens is hoe hy kan geldmaak uit 'n mede afrikaner. So kan ek aangaan maar kom ons los dit, wat ek wil sê is ons moenie net fokus op die linkse aanslag nie die regse aanslag is net so vel en het al meer vernietigend ingewerk op ons as afrikaners as wat ons wil besef.
Hoekom ek hierdie skryf is dat die afrikaner nie links is nie, maar definitief ook nie regs is nie. Die afrikaner het hom in die verlede al as baie gebalanseerd bewys en ons moet daarop voortbou eerder as om ons te vereenselwig met enige van hierdie kante.
Mike May 31, 2013 at 10:22 am
Neelsie ek wil graag iets byvoeg tot my boonste skrywe wat my nogal sal bybly. Ek werk op die paaie as veiligheids beampte. Daar stop nou kort 'n voertuig by ons waar ons besig was met werk langs die pad, die voertuig se band het gebars en die spaarwiel is ook pap. Die mense het nie gereedskap nie en hulle is gestrand net daar.
Ek het toe my voertuig se gereedskap aangebied en hulle na die naaste plek gevat wat 'n nuwe band op die spaarwiel gesit het. Dit was ongeveer tien km heen en weer, die mense was baie bly oor my hulp en het my bedank vir my goedheid. Ek is baie geld aangebied vir my hulp wat ek geweier het want dit het my nie veel gekos nie maar die mense het botweg geweier om die geld terug te vat en ek moes dit toe maar aanvaar teen my sin.
Die drie mense was swart en van Somalie, nou die punt wat ek wil maak is dat ek daar baie meer vir die afrikaner gedoen het as die ou wat op facebook sit en soveel as moontlik homself aan die wereld as 'n rassis wil voorstel. Ek wonder baie of hierdie mense my as blanke langs die pad sal help as ek 'n probleem het. Hierby moet ek voeg die mense se spelling daar is gewoonlik skrikwekkend, so kom ons waak ook teen hierdie aanslag wat ons al as rassiste, en "hairy backs" en eng in gedagtes voorgestel het aan die wereld daarbuite.
Kordaat Neelsie May 31, 2013 at 7:12 pm
Baie dankie vir jou insette. Hoewel dit my baie hartseer maak, kan ek nie anders as om met jou saam te stem m.b.t jou opmerkings oor die Afrikaner nie. Een voorbeeld wat vlugtig by my opkom, is 'n gesprek wat ek nou die dag gevolg het op Bakkiesblad. Almal wat deelgeneem het aan die gesprek is pro-oorlog, terwyl een persoon op sy eie goed gegronde argumente gevoer het waarin hy nie die moontlikheid van 'n oorlogsituasie uitsluit nie, maar wel pleit vir samewerking tussen volksgenote met die VVK en Boere-Afrikanervolksraad. Ongelukkig vir hierdie eensame alleenstryder, was die mense met wie hy gepraat het effens hardkoppig en sommer dikkoppig ook. Niemand is so blind soos hy wat nie wil sien nie.
Die uiteinde van die argument was dat een van die "slimkoppe" wat amper gepleit het vir oorlog, aan hierdie persoon verduidelik het dat die grootste fout wat ons kan maak is om eerste te slaan, ook dat hy, die "slimkop" al die gruwels van oorlog beleef het. Hoe voer jy 'n gesprek met iemand wat nie eers homself glo nie, met iemand wat nie eers sy eie standpunte kan verdedig nie? Nodeloos om te sê dat die slimkopbende se spelling, wel, laat veel te wense oor, ook dat suiwer Afrikaans duidelik nie belangrik is vir hulle nie.
Ek gaan nie eers praat van die liberaliste nie, ek is al bietjie moeg vir daardie dooie perd. Hoe min ons ookal mag wees maak nie saak as daardie handjievol opregte en betroubare Boeremense is nie. Om een van ons volk se groot leiers so bietjie skeef aan te haal, bring bymekaar wie uit innerlike oortuiging bymekaar hoort. Wat jou nuwe Somaliese vriende betref, ek verstaan waar jy vandaan kom, ongelukkig is die haat so groot onder daardie spesie in die algemeen, dat geen goeie dade die haatdraendes se haat sal verminder nie. Ek is egter bly dat jy nie beroof en/of vermoor is nie, deesdae is mens nie meer seker wie jou in 'n lokval wil lei om jou te martel nie. Wees dus versigter in die toekoms. Daarmee veroordeel ek nie jou goedhartigheid nie, maar waarsku jou eerder sodat jy nie ook deel word van die volksmoordstatistiek nie. Ons volk het reeds genoeg goeie mense verloor, ek wil nie nog sien sterf a.g.v goedhartigheid nie.
Plak 'n Vierkleur op jou voertuig sodat as een van jou eie mense jou in 'n noodsituasie langs die pad kry, hy vinnig bereid sal wees om te help. Ek is een van daardie mense, ek kyk gereeld vir Vierkleurplakkers sodat ek vinnig kan help indien nodig. Ons moet mekaar kan uitken en bystaan.
Sterkte aan al my opregte Boerevriende daarbuite!
DuP du Plessis May 31, 2013 at 10:39 pm
Verw: "Hoekom ek hierdie skryf is dat die afrikaner nie links is nie, maar definitief ook nie regs is nie. Die afrikaner het hom in die verlede al as baie gebalanseerd bewys en ons moet daarop voortbou eerder as om ons te vereenselwig met enige van hierdie kante."
Om in enige redenasie te veralgemeen, stel 'n man jou baie maklik bloot vir teen-argumente van weerskante af. Om na links en regs te verwys is uit-en-uit partypolitieke terme, en met bg. paragraaf, bevestig jy dat Afrikaners se lewens-ingesteldheid op partypolitiek gegrond is. Die verraad van die Super-Afrikaners soos Botha, De Klerk en Van Schalkwyk in die NP en NNP weerlê ongelukkig jou stelling van "gebalanseerdheid", want die hele beginsel van partypolitiek is juis geskoei daarop om 'n volk te verdeel en in on-balans te hou, en toe die Afrikaner Broederbond De Klerk in 1994 gebruik het om die mat onder die Afrikaners uit te ruk, was hulle on-balans van so 'n aard dat die hele land na twintig jaar steeds steier.
Jou redenasie dat daar in partypolitieke terme
Kordaat Neelsie May 31, 2013 at 11:01 pm
Ek stem saam. Ek is regs aangesien ek regshandig is, dus is 'n linkshandige persoon m.i links. Wanneer iemand praat van verregs, wonder ek altyd of dit jou neiging om ver na regs oor te leun wanneer jy met jou regterhand skryf te beskryf.
DuP du Plessis May 31, 2013 at 11:29 pm
Jammer, …..voor ek nog my bek kon toemaak, toe pos hy al!
Ek wou nog sê: Jou redenasie dat daar vir die Afrikaner in partypolitieke terme 'n bedreiging van regs is, hou nie water nie, want elke moontlike party in hierdie land lê in die linker politieke spektrum. Die HNP se lede is na my mening stadig maar seker besig om hulself van die meulsteen van partypolitiek te speen, want hulle besef dat die regdenkende deel van die volk as gevolg van die partypolitieke verdeeldheid, deur die Broederbond meegesleur is oor die afgrond waarin ons vaderland tans verval het. Maar soos jy tereg opmerk, elkeen is geregtig op sy eie mening.
My siening is dat die doodloopstraat van Afrikaner-politiek, tog die nuwe begin kan wees vir gesonde volkspolitiek, waar elke lid van die volk sal besef dat ons slegs sal kan oorleef as ons eendragtig saamwerk teen ons gemeenskaplike Kommunistiese vyand. Alhoewel ons hom nooit by die stembus moet probeer verslaan nie, het ons Vader in die hemel ons die vermoë gegee om hom uit ons land uit te presteer met intellek en met 'n Godgegewe vryheidsdrang, maar bo alles met geloof in die Almagtige Skepper van hemel en aarde. Al sou die Verbond wat ons Vader met die Boerevolk gesluit het, die enigste lewensanker wees wat vir ons oorbly, sal dit weereens die Teken word, waarmee ons Vader Homself aan die wêreldheersers sal openbaar.
Mike June 1, 2013 at 12:04 pm
Dup heeltemal reg "links en regs" en "verlig en verkramp" is party politieke terme wat deur my en jou vyand uitgedink is vantevore om teen ons te gebruik en hulle het met groot sukses. Ongelukkig het ons 'n party politieke stelsel en moet ons dit gebruik ons kan vir nou nie anders nie. Ek is ook nie 'n voorstander van party-politiek nie maar soos ek gesê het dit is hier en dis 'n werklikheid.
Wat Botha en de Klerk aanbetref is jy reg hulle het nie 'n gebalanseerde politieke insig gehad nie dit het oorgehel na links maar dis juis die punt wat ek wil maak dis die tipe wat Neelsie beskryf in sy artikel. Maar' ons moenie die een wat regs is ook vergeet nie hulle het ek vir jou beskryf hulle is net so ongebalanseerd en gevaarlik soveel so dat van hulle nou in die tronk sit en vir die afrikaner NIKS beteken nie. Kom ek gee jou 'n voorbeeld van politieke gebalanseerdheid, presies dit wat op Kleinfontein nou gebeur het, die Burgemeester van Pretoria het daar aangekom met 'n verwronge beeld van wat daar gebeur, hy is daar weg met heeltemal die teenoorgestelde gedagtes. Hy het selfs gepraat van ander gemeenskappe wat dieselfde voorbeeld moet volg dit is wat ek bedoel.
Mike June 1, 2013 at 12:19 pm
Dankie kordaat Neelsie, jy sien wat die regse nie insien nie is die skietgoed wat hy so lekker uitdeel aan die linkse om ons mee by te kom met Naspes aan hulle kant. Kyk hoe gebruik hulle die FVP wat nou in die tronk sit teen ons, kyk hoe gebruik hulle enige uitspraak teen ons maak nie saak waar dit gesê is of geskryf staan nie. Maar kyk ook hoe hanteer hulle die ontvangs van Ramakgopa en die DA by Kleinfontein hulle het nie skietgoed daaruit gekry nie net koeksisters en koffie.
Die Somaliers is nie my vriende nie het het toevallig daar verby gekom op die snelweg. Ek was aanvanklik skrikkerig maar hulle moes hulle kar daar los en een van hulle het by die kar gebly, daar was ook van ons ander manne die heeltyd daar agv die werk wat ons daar gedoen het. Ek is 'n GROOT voorstander van selfbeskikking is al by Orania betrokke van sy ontstaan en sal altyd bly.
Ek geniet die Vryburger
Johan Bloem June 1, 2013 at 2:17 pm
Jou insig en aanslag is verstommend! Gelukkig kan sommige van ons tussen die lyne lees!
Dankie vir jou gebalanseerde sienings!
Kordaat Neelsie June 2, 2013 at 1:51 pm
Baie dankie vir die pragtige kompliment, ek waardeer dit opreg!
As rubriekskrywer vir Die Vryburger, probeer ek gebalanseerd wees in hoe ek dinge sien. Glo my, dis nie altyd maklik nie. Ek is in my persoonlike hoedanigheid al telkemale vir 'n pessimis uitgekruit. Vir my is daar egter in ons omstandighede nie veel pessimiste nie, eerder realiste.